Wiener Ringstraße
Wiener Ringstraße ("Via circularis Vindobonensis"), quae cum Franz-Josefs-Kai ("Crepido Francisco-Iosephina") veterem Vindobonae urbem (vel fere regionem urbanam "Urbs Interior" dictam) circumdat, una cum numerosis aedificiis historicis ad res maxime visendas urbis capitis Austriae pertinet. Longitudo viae circularis est 5,2 km. Ipsa Via circularis huius longitudinis tres partes efficit; ab incolis der Ring ("Circulus") appellari solet, quamquam hic Ring ex novem partibus constat. Hodie omnis cum aedificiis, quae plurima ratione Historismi aedificata sunt, ad UNESCO Mundi Hereditatem pertinet.